title: Ha! Ha! Said the Clown
text: Ha! Ha! Said the Clown a zo ur ganaouenn saoznek savet, ton ha son, gant ar c'haner-sonaozer saoz Tony Hazzard (1943-).
  
  Enrollet e voe gant ar strollad sonerien rock saoz Manfred Mann hag embannet d'ar 24 a viz Meurzh 1967 gant an ti-embann pladennoù Fontana Records. Degemeret mat e voe ar bladenn gant ar selaouerien dre ma voe renket da gentañ en Alamagn, Aostria hag en Izelvroioù ha da eil e Norvegia ha Zeland-Nevez. Chom a reas renket da bevare er Rouantelezh-Unanet e-pad div sizhunvezh.
  Ne reas ket berzh e Stadoù-Unanet Amerika ha se zo kaoz ma voe enrollet Ha! Ha! Said the Clown gant The Yardbirds diwezhatoc'hik (e miz Gouere 1967) : tro-wenn a reas ar strollad-mañ ivez dre ma chomas sac'het da bempvet ha daou-ugent...
  
  Azasaet e voe e galleg hag adanvet Oh ! Oh ! Fait le clown gant ar pozier Michel Jourdan (1947-) evit ma vije kanet gant Frank Alamo (1941-2012), e 1967 ivez.
  
  Mat da c'houzout
  Da geñver un atersadenn embannet el lec'hienn Songfacts e miz Genver 2016 e tisplegas Tony Hazzard ne oa ket anv, er sonenn, eus ur furlukin (en ur sirk) tamm ebet. En degouezh-se e talveze ar ger saoznek "clown" kement ha stand-up comedian in a night club.
  
  Selaou Ha! Ha! Said the Clown...
    ...kanet gant Manfred Mann.
   ...kanet gant The Yardbirds.
  
  Lenn ar gerioù...
    ... el lec'hienn Genius Lyrics.
  
  Notennoù ha daveennoù
  
  Kanaouennoù 1967
  Kanaouennoù Manfred Mann (strollad)
  Kanaouennoù saoznek